́лнцу заходя́щу, призва́въ въ по́мощь преблага́го и всеси́льнаго гдс̑а іи҃са хрс̑та̀, ся́ди на сту́льцѣ въ ке́лліи безмо́лвнѣйи несвѣ́тлѣй, и собра́въ у́мъ тво́й ѿ внѣ́шнягѡ ѻбы́чнагѡ ѡбхожде́нія, и ѻ́крестъ скита́нія, и вну́трь се́рдца порѣ́явъ ти́хѡ чрезъ̑ вдыха́ніе но́здренное, держѝ моли́тву, си́рѣчь: гдс̑и іи҃се хрс̑тѐ сн҃е бж҃ій, поми́луй мя̀!ку́пнѡ съ дыха́ніемъ совводя̀ соедине́ннѣ нѣ́какѡ и глаго́лы моли́твы, я́коже глаго́летъ ст҃ы́й исѵ́хій: со вдыха́ніемъ твои́мъ но́здреннымъ трезвѣ́ніе соединѝ, и іи҃сово и́мя, и незабве́нное поуче́ніе сме́рти, и смире́ніе: ѻбоя̂ бо по́льзовати вѣ́дятъ мл҃твою же и ины́ми тебѣ̀ рече́нными имѣ́й и па́мять суда̀, и воздая́нія благи́хъ и ѕлы́хъ дѣя́ній, и соверше́ннѣ ѿ душѝ вмѣня́й себѐ па́че всѣ́хъ человѣ̂къ грѣ́шнѣйша, и са́мыхъ бѣсѡ́въ сквернѣ́йша, пото́мъ и я́кѡ и́маши вѣ́чнѣ му́читися: и въ каково́мъ ли́бо по́мыслѣ ѿ ска́занныхъ пріи́детъ тѝ умиле́ніе и пла́чь, и сле́зы, во ѻ́нѣмъ про́чее и пребыва́й, до́ндеже са́ми сі́и пре́йдутъ